rejauldu/bengali-wikipedia huggingface dataset:
নবী হুরির মসজিদ বা নেবি হুরি মসজিদ ( আরবি ভাষায়: مسجد النبي هوري, তুর্কি ভাষায়: পেগাম্বার হুরি কামি) সিরিয়ার আফরিনের কাছে সাইরাস নামক প্রত্নতাত্ত্বিক স্থানে অবস্থিত একটি মসজিদ এবং সমাধি। এটি পূর্বে নবী হুরি সমাধি (ضريح النبي هوري/পেগাম্বার হুরি তুর্বেসি) নামেও পরিচিত ছিল।  এটি রোমান আমলের একটি ষড়ভুজাকার মিনারের সমাধির চারপাশে নির্মাণ করা হয়েছিল। মামলুক আমলে এটিকে মুসলিম মাজার বা সমাধিতে রূপান্তরিত করা হয়েছিল।   নবী হুরী  নবী হুরি ছিলেন একজন সুফি সাধক ছিলেন। স্থানীয়দের বিশ্বাসে আন্তরিক ব্যক্তিদের ইচ্ছা পূরণ করার ক্ষমতা রাখতেন।  অন্য মতে নবী হুরির নাম "নবী হুরি" হিসেবে উল্লেখ করা হয়েছে। শব্দটি হিট্টীয় উরিয়ার ইসলামিক রূপ। তিনি রাজা দাউদের সেনাবাহিনীর একজন সামরিক জেনারেল ছিলেন।  তবে সমাধিটি আসলে একজন রোমান সাম্রাজ্যের সামরিক কমান্ডারের ছিল।    ইতিহাস    রোমান যুগ  থাম্ব|নবী হুরি সমাধিসৌধের উপরের তলায় আলাউইট শরণার্থীরা এই ষড়ভুজাকৃতি মিনার সমাধিটি খ্রিস্টপূর্ব ২য় বা ৩য় শতাব্দীতে রোমান সাম্রাজ্যের শাসনামলে নির্মিত হয়েছিল।  এটিকে একজন রোমান সামরিক কমান্ডারের সমাধি হিসেবেও বর্ণনা করা হয়েছে। ১১৪০ সালে ক্রুসেডারদের শাসনামলে এক বিশাল ভূমিকম্পে সমাধির আশেপাশের স্থান এবং সম্ভবত সমাধিটি ক্ষতিগ্রস্ত হয়।    মামলুক যুগ  মামলুক সালতানাতের শাসনামলে ১৩০৩ সালে, মিনার সমাধিটি নবী হুরি নামে একজন সাধকের নামে নতুনভাবে প্রতিষ্ঠিত হয়।  সমাধির পাশের রোমান কবরস্থানটি মুসলিমদের কবরস্থানের জন্য ব্যবহৃত হতে থাকে।  একই বছরে, মিনার সমাধিটি একটি মুসলিম মাজারে রূপান্তরিত হয় এবং এর নীচ স্তরটি নবী হুরির সমাধি নামে পরিচিতি লাভ করে।  ১৩১৪ সালে আলেপ্পোর মামলুক গভর্নর আলাউদ্দিন ইবনে আলতুনবুঘা এই  মিনার সমাধির পাশে একটি মসজিদ নির্মাণ করেন।    উসমানীয় যুগ  উসমানীয় শাসনামলে, ১৮৭৫ সালে পুরাতন মামলুক-যুগের মসজিদটি ভেঙে ফেলা হয়। তার জায়গায় একটি নতুন মসজিদ ভবন তৈরি করা হয়।  মসজিদটি একটি জামে মসজিদ হিসেবে ব্যবহৃত হত। সেখানে জুমার নামাজ পড়ানো হত।  এটি আশপাশের গ্রামের বাসিন্দাদের কাছে একটি উল্লেখযোগ্য দর্শনীয় স্থান ছিল।   আধুনিক ইতিহাস  ২০১৮ সালে আফরিন আক্রমণের সময় মিনার সমাধিটি ক্ষতিগ্রস্ত এবং লুট করা হয়েছিল।  জানা গেছে যে ফ্রি সিরিয়ান আর্মির সৈন্যরা গুপ্তধনের সন্ধানে সমাধিস্থলটি লুটপাট করেছে।  তারা নবি হুরির সমাধির উপরে কাঠের সমাধিস্তম্ভটিও উল্টে দিয়েছিল এবং সমাধির মেঝেতে আবর্জনা ফেলে দিয়েছিল।  সমাধির আশেপাশের স্থান থেকেও মূল্যবান জিনিসপত্র চুরি হয়েছে বলে অভিযোগ রয়েছে।  থাম্ব|নবী হুরির ষড়ভুজাকার টাওয়ার সমাধির দক্ষিণ সম্মুখভাগের দৃশ্য ২০২০ সালে, সেই অঞ্চলে যুদ্ধ শেষ হওয়ার পর, তুর্কি কর্তৃপক্ষ নবী হুরি সমাধিসৌধটি পুনর্নির্মাণ করে।  এটি একটি বড় মসজিদ কমপ্লেক্সের অংশ হিসেবে গড়ে তোলা হয়।  নাম রাখা হয় "নবি হুরি মসজিদ"। তবে সেখানে থাকা বেশ কিছু পুরোনো নিদর্শন ধ্বংস ও অপসারণ করা হয়।  তুর্কি পুনর্নির্মাণে মসজিদে একটি কাঠের বারান্দা যোগ করা হয়। কিন্তু মসজিদের মিম্বরটি পরিবর্তন করে নতুন কাঠের মিম্বর স্থাপন করা হয়। এতে উসমানীয় স্থাপত্যশৈলী ফুটে উঠেছে।  তুর্কি সরকারের এই পুনর্নির্মাণ প্রচেষ্টা সিরিয়ার ইতিহাস ও ঐতিহ্যকে " উসমানীয়করণ" করার প্রয়াস হিসেবে সমালোচিত হয়। সংস্কারের সময় অনেক পুরাতন ঐতিহ্যবাহী নিদর্শন সরিয়ে ফেলা হয়।    তথ্যসূত্র   বিষয়শ্রেণী:এশিয়ায় সুফিবাদ বিষয়শ্রেণী:প্রাচীন রোমান স্থাপত্য বিষয়শ্রেণী:সুফি মাজার বিষয়শ্রেণী:সিরিয়ার সমাধিসৌধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ
ধানখালী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।   আয়তন  ধানখালী ইউনিয়নের আয়তন ৯,৯৪৮ একর।   প্রশাসনিক কাঠামো  ধানখালী ইউনিয়ন কলাপাড়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ধানখালী ইউনিয়নের মোট জনসংখ্যা ২৬,০৭৩ জন। এর মধ্যে পুরুষ ১৩,০২৫ জন এবং মহিলা ১৩,০৪৮ জন। মোট পরিবার ৫,৮৫৯টি।   শিক্ষা  ২০১১ সালের আদমশুমারি অনুযায়ী ধানখালী ইউনিয়নের সাক্ষরতার হার ৪৫.২%।   আরও দেখুন   কলাপাড়া উপজেলা  কলাপাড়া থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:কলাপাড়া উপজেলার ইউনিয়ন
থাম্ব|300px|মানচিত্রে আফ্রিকার শৃঙ্গের অবস্থানআফ্রিকার শৃঙ্গ () আফ্রিকার মূল মহাদেশীয় ভূখণ্ডের পূর্বতম অঞ্চলSandra Fullerton Joireman, Institutional Change in the Horn of Africa, (Universal-Publishers: 1997), p.1: "The Horn of Africa encompasses the countries of Ethiopia, Eritrea, Djibouti and Somalia. These countries share similar peoples, languages, and geographical endowments."Encyclopædia Britannica, inc, Jacob E. Safra, The New Encyclopædia Britannica, (Encyclopædia Britannica: 2002), p.61: "The northern mountainous area, known as the Horn of Africa, comprises Djibouti,Ethiopia, Eritrea, and Somalia."Michael Hodd, East Africa Handbook, 7th Edition, (Passport Books: 2002), p. 21: "To the north are the countries of the Horn of Africa comprising Ethiopia, Eritrea, Somaliland, Djibouti, and Somalia."Robert Stock, Africa South of the Sahara, Second Edition: A Geographical Interpretation, (The Guilford Press; 2004), p. 26। এটি ইরিত্রিয়া, ইথিওপিয়া, জিবুতি এবং সোমালিয়া নিয়ে গঠিত। লোহিত সাগরের দক্ষিণ উপকূলে অবস্থিত অঞ্চলটি উত্তর-পূর্ব দিকে শৃঙ্গের আকারে আরব সাগরের এডেন উপসাগর, সোমালি সাগর ও গুয়ারদাফুই প্রণালীর অভ্যন্তরে প্রসারিত হয়েছে বলে অঞ্চলটির এরকম নামকরণ হয়েছে। কেউ কেউ সুদান ও উত্তর-পূর্ব কেনিয়াকেও এই অঞ্চলের আওতায় রাখতে চান। আফ্রিকার শৃঙ্গ অঞ্চলে প্রায় ২০ লক্ষ বর্গকিলোমিটার এলাকা জুড়ে ৯ কোটি লোকের বাস। মূলত পার্বত্য এই অঞ্চলে বসবাসরত বিভিন্ন জাতিদের সবাই সাংস্কৃতিক ও ভাষাগত দিক থেকেও সদৃশ প্রকৃতির।  মিশরের পাশাপাশি আফ্রিকার শৃঙ্গ অঞ্চলে আফ্রিকার সবচেয়ে প্রাচীন কিছু সভ্যতা গড়ে উঠেছিল। এর মধ্যে আছে উত্তর সুদানের কুশ সভ্যতা, ইথিওপিয়া ও ইরিত্রিয়ার আকসুম সভ্যতা, সোমালিয়ার পুন্ট সভ্যতা। বর্তমানে আফ্রিকার শৃঙ্গ অঞ্চলটি দীর্ঘস্থায়ী যুদ্ধ-বিগ্রহে জর্জরিত এক অঞ্চল। সুদানের গৃহযুদ্ধ, ইরিত্রিয়া ও ইথিওপিয়ার সীমান্ত যুদ্ধ, এবং সোমালিয়ার অস্থিতিশীল অবস্থা, যার ফলে দেশটির উত্তরাঞ্চলে বিচ্ছিন্নতাবাদী প্রবণতার বিস্তার এর উদাহরণ। ২০০৭-২০০৮ সালের দিকে সোমালিয়ার উপকূলে জলদস্যুদের তৎপরতা আন্তর্জাতিক উদ্বেগের কারণ হয়ে দাঁড়ায়। জলবায়ু ও পরিবেশগত বিপর্যয়ের কারণে অঞ্চলটিতে খাদ্য সংকট ও অপুষ্টি প্রকট আকার ধারণ করেছে এবং দুর্ভিক্ষে বিগত দশকগুলিতে এখানে দুই কোটিরও বেশি লোক মারা গেছে।   তথ্যসূত্র   বিষয়শ্রেণী:আফ্রিকার অঞ্চল বিষয়শ্রেণী:পূর্ব আফ্রিকার ভূগোল বিষয়শ্রেণী:লোহিত সাগর বিষয়শ্রেণী:ঐতিহাসিক অঞ্চল
ঙ্গাগ-দ্বাং-'ফ্রিন-লাস-দ্পাল-ব্জাং () (১৭৩০-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।   সংক্ষিপ্ত জীবনী  ঙ্গাগ-দ্বাং-'ফ্রিন-লাস-দ্পাল-ব্জাং ১৭৩০ খ্রিষ্টাব্দে তিব্বতের 'ওল-খা-র্দ্জোং-ফ্যি'ই-গ্রোং () নামক স্থানে জন্মগ্রহণ করেন। তার পিতার নাম ছিল দ্গোস-পা-ত্শে-রিং () এবং মাতার নাম ছিল মিগ-য়াগ ()। ছয় বছর বয়সে তাকে সে-রা বৌদ্ধবিহার নিয়ে যাওয়া হলে ষষ্ঠ পাঞ্চেন লামা তাকে ঙ্গাগ-দ্বাং-ব্স্তান-'দ্জিন-ল্হুন-গ্রুব () নামক পঞ্চম ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করেন ও সপ্তম দলাই লামা তাকে দীক্ষা প্রদান করেন। এই সময় রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () এবং ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () তার উল্লেখযোগ্য শিক্ষক ছিলেন। 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা () তাকে ল্চাগ্স-রা () বৌদ্ধবিহারের প্রধান হিসেবে অধিষ্ঠিত করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ও ১৭৪৩ খ্রিষ্টাব্দে সে-রা বৌদ্ধবিহার বিশ্ববিদ্যালয়ে ভর্তি হয়ে শিক্ষালাভ করেন। এই সময় সপ্তম দলাই লামা এবং ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তার উল্লেখযোগ্য শিক্ষক ছিলেন। শিক্ষালাভের শেষে সপ্তম দলাই লামা তাকে দেন চোখোর বৌদ্ধবিহারের প্রধান হিসেবে অধিষ্ঠিত করেন। তারা অসাধারণ পাণ্ডিত্যের জন্য সপ্তম দলাই লামা তাকে এর্দিনাই পণ্ডিত হুতুক্তু এবং চক্র হুতুক্তু উপাধি প্রদান করেন।   তথ্যসূত্র      বিষয়শ্রেণী:১৭৩০-এ জন্ম বিষয়শ্রেণী:১৭৯৪-এ মৃত্যু বিষয়শ্রেণী:চক্র টুলকু
থাম্ব|বিজ্ঞানেশ্বর, এলাহাবাদ জাদুঘর, এলাহাবাদ কর্তৃক রচিত মিতাক্ষরা থেকে "ব্যবহরাধ্যায়" অধ্যায়ের পাণ্ডুলিপি। মিতাক্ষরা হল যাজ্ঞবল্ক্যস্মৃতির বিবৃতি (আইনি ভাষ্য) যা "জন্মসূত্রে উত্তরাধিকার" তত্ত্বের জন্য সবচেয়ে বেশি পরিচিত। একাদশ শতাব্দীর শেষের দিকে এবং দ্বাদশ শতাব্দীর শুরুতে পশ্চিম চালুক্য আদালতের পণ্ডিত জ্ঞনেশ্বর কর্তৃক এটি রচিত। দায়ভাগের পাশাপাশি, ব্রিটিশরা ভারতে আইন পরিচালনা শুরু করার সময় থেকে এটিকে হিন্দু আইনের অন্যতম প্রধান কর্তৃপক্ষ হিসাবে বিবেচনা করা হত। পাঠ্যতিতে যাজ্ঞবল্ক্যস্মৃতির পাঠ সহ মোট ৪৯২টি পৃষ্ঠা রয়েছে।Kane, P. V., History of Dharmaśāstra, (Poona: Bhandarkar Oriental Research Institute, 1975), Volume I, Part II, 604.  মিতাক্ষরার সবচেয়ে গুরুত্বপূর্ণ বিষয়গুলির মধ্যে রয়েছে সম্পত্তির অধিকার, সম্পত্তি বন্টন এবং উত্তরাধিকার। পাঠ্যটি কর্তৃত্বে পরিণত হয়েছে, বিশেষ করে উত্তরাধিকারের উপর, ব্রিটিশরা চলে আসার পর ভারতবর্ষের বেশিরভাগ অংশে।  তথ্যসূত্র  বিষয়শ্রেণী:আইন সংহিতা বিষয়শ্রেণী:হিন্দু আইন বিষয়শ্রেণী:প্রাচীন ভারতীয় আইন বিষয়শ্রেণী:প্রাচীন হিন্দুধর্ম বিষয়শ্রেণী:ভারতের আইনি ইতিহাস বিষয়শ্রেণী:১১শ শতাব্দীর সংস্কৃত সাহিত্য
জনি মেরা নাম () হচ্ছে ১৯৭০ সালের একটি হিন্দি চলচ্চিত্র, এটির পরিচালক ছিলেন বিজয় আনন্দ। এই চলচ্চিত্রটিতে পরিচালক বিজয়ের ভাই অভিনেতা দেব আনন্দ এবং অভিনেতা প্রাণ দুই ভাইয়ের চরিত্রে অভিনয় করেন যারা ছোটোবেলায় হারিয়ে যায়। হেমা মালিনী, জীবন, প্রেমনাথ, আই এস জোহর এবং ইফতেখারও গুরুত্বপূর্ণ চরিত্রে অভিনয় করেন।  ১৮তম ফিল্মফেয়ার পুরস্কার অনুষ্ঠানে, পরিচালক বিজয় 'শ্রেষ্ঠ চিত্রনাট্য বিভাগে ফিল্মফেয়ার পুরস্কার' পুরস্কার জিতেছিলেন, আর অভিনেতা আই এস জোহর তার অভিনীত তিনটি চরিত্র 'বিমানে খাবার পরিবেশনকারী', 'ক্রিমিনালদের দলের সদস্য' এবং 'একজন পুলিশ কর্মকর্তা'র চরিত্রে অভিনয় করে 'শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার' পুরস্কার জেতেন।  চলচ্চিত্রটিতে কন্নড় ভাষায় 'অপূর্ব সঙ্গম' নামে পুনর্নির্মাণ করা হয়েছিলো, যেটি ১৯৮৪ সালে মুক্তি পায়, তেলুগু ভাষায় বানানো হয় 'এদুরুলেনি মানুশী' (১৯৭৫) নামে, যেখানে তখনকার খ্যাতিমান তেলুগু অভিনেতা এন টি রামা রাও অভিনয় করেন, এছাড়া জনি মেরা নাম তামিল ভাষাতেও 'রাজা' (১৯৭২) নামে পুনর্নির্মিত হয়েছিলো যেখানে মহানায়ক শিবাজি গণেশন অভিনয় করেছিলেন।  কাহিনীইঙ্গিত মোহন এবং সোহন দুই ভাই, তাদের বাবা একজন পুলিশ ইন্সপেক্টর। বাচ্চা দুইজনই বক্সিং ভালো পারে। তাদের বাবা রঞ্জিত এর গুণ্ডার হাতে মারা যায়। মোহন গুণ্ডাটাকে মেরে ফেলে, সে একটা লোকের গাড়ির পেছনে ঢুকে পালিয়ে যায়।  অনেক বছর পর দেখা যায় সোহন সিআইডিতে ঢুকেছে এবং বিভিন্ন ছদ্মবেশে বিভিন্ন অভিযানে যায় সে। সে জনি নাম ধারণ করে চোর সাজে, কারাদণ্ডিত হয়, হীরা নামের একটা লোকের সাথে তার বন্ধুত্ব হয়, একটা কেস সল্ভ করে এবং রেখা নামের একটা মেয়ের সাথে প্রেম করে এবং অপরাধীকে খুঁজে বের করে।  অভিনয়ে  দেব আনন্দ - জনি/সোহন  হেমা মালিনী - রেখা  প্রাণ - মোতি/মোহন  জীবন - হীরা  প্রেমনাথ - রঞ্জিত/রায় সাব ভুপেন্দ্র সিং  আই এস জোহর - প্যাহলে রাম (হস্তরেখাবিদ) / দুজা রাম/ তিজা রাম  ইফতেখার - চীফ ইন্সপেক্টর মেহতা  সুলোচনা লাতকর - মা  দুলারী - পূজারীর পত্নী  পদ্মা খান্না - তারা  রণধাওয়া - বাবু  বক্স অফিস জনি মেরা নাম ছিলো ১৯৭০ সালের সর্বোচ্চ আয়কারী চলচ্চিত্র এবং সত্তরের দশকের চলচ্চিত্রগুলোর মধ্যে আয়ের দিক থেকে এর অবস্থান ছিলো সপ্তমে।  সঙ্গীত চলচ্চিত্রটিতে কিশোর কুমার এবং আশা ভোঁসলে'র গাওয়া খুব সুন্দর গান রয়েছে। সঙ্গীত পরিচালনায় ছিলেন কল্যাণজী-আনন্দজী এবং ইন্দিভার গীতিকার।  #  গান  গায়ক/গায়িকা(গণ) চিত্রায়নে  দৈর্ঘ্য১শিরোনাম সঙ্গীত (জনি মেরা নাম)বাদ্যযন্ত্রচলচ্চিত্রের শুরুর দিকে ব্যবহৃত (কলাকুশলীদের নাম দেখানোর সময়)০১ঃ৫৯২"ও মেরে রাজা"কিশোর কুমার, আশা ভোঁসলেদেব আনন্দ এবং হেমা মালিনী০৫ঃ০৫৩"পাল ভার কে লিয়ে"কিশোর কুমার, ঊষা খান্নাদেব আনন্দ এবং হেমা মালিনী০৫ঃ০৫৪"মোসে মোরা শ্যাম রুঠা"লতা মঙ্গেশকরহেমা মালিনী০৫ঃ৩৮৫"বাবুল পিয়ারে"লতা মঙ্গেশকরহেমা মালিনী০৬ঃ১৯৬"নাফরাত কারণে ওয়ালো কে"কিশোর কুমারদেব আনন্দ এবং হেমা মালিনী০৩ঃ৫৫৭"হুস্ন কে লাখো রাং"আশা ভোসলেপ্রেমনাথ এবং পদ্মা খান্না০৫ঃ১৯৮সঙ্গীত বাদ্যযন্ত্রবাদ্যযন্ত্র০২ঃ০০  তথ্যসূত্র  বহিঃসংযোগ  বিষয়শ্রেণী:১৯৭০-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় গুপ্তচর চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:নেপালে ধারণকৃত চলচ্চিত্র বিষয়শ্রেণী:কাঠমান্ডুতে ধারণকৃত চলচ্চিত্র
কম্পিউটারকে ভাগ করা যায় অনেকভাবে। কিছু সাধারণ প্রকারভেদ নিচে দেওয়া হল:   আকারের দিক থেকে প্রকারভেদ   ব্যক্তিগত কম্পিউটার বা মাইক্রোকম্পিউটার   এই শ্রেণিতে আছে:   ডেস্কটপ কম্পিউটার  কার কম্পিউটারের মধ্যে (কারপুটার্স)  ভিডিও গেইম কনসোল  মোবাইল যন্ত্রপাতি:   ল্যাপটপ এবং নোটবুক কম্পিউটার  ট্যাবলেট কম্পিউটার স্মার্টফোন, স্মার্টবুক, পিডিএ এবং পালমটপ প্রোগ্রাম সক্ষম ক্যালকুলেটর হ্যান্ডহেল্ড গেম কনসোল সুপার কম্পিউটার    কার্যক্ষমতার দিক থেকে প্রকারভেদ    সার্ভার  ওয়ার্কস্টেশন  তথ্য যন্ত্রপাতি  গ্রথিত কম্পিউটারxxxxc   গতি এবং কম্পিউটিং পাওয়ারের উপর ভিত্তি করে কম্পিউটারের প্রকারভেদ  থাম্ব|একটি গ্রন্থাগারে সর্বসাধারণের ব্যবহারের জন্য কম্পিউটার  গতি এবং কম্পিউটিং পাওয়ারের উপর ভিত্তি করে কম্পিউটারের প্রকারভেদ নিম্নরূপ:  পার্সোনাল কম্পিউটার (PC): সিঙ্গেল ইউজার কম্পিউটার যার মাইক্রোপ্রসেসরের ক্ষমতা মধ্যমানের  ওয়ার্কস্টেশন: এটিও সিঙ্গেল ইউজার কম্পিউটার তবে এর মাইক্রোপ্রসেসর পার্সোনাল কম্পিউটারের তুলনায় শক্তিশালী  মিনি কম্পিউটার: এটি একটি মাল্টি ইউজার কম্পিউটার সিস্টেম যা শত শত ইউজার সাপোর্ট করতে পারে  মেইনফ্রেম কম্পিউটার: এটিও মাল্টি ইউজার কম্পিউটার তবে এর সফটওয়্যার টেকনোলজি মিনি কম্পিউটার থেকে ভিন্ন  সুপার কম্পিউটার:''' বর্তমান বিশ্বে সবথেকে শক্তিশালী কম্পিউটার যা অনেকগুলো মাইক্রোপ্রসেসরের সাহায্যে তৈরি এবং একসাথে লক্ষ লক্ষ ইন্সট্রাকশন এক্সিকিউট করতে পারে।   আরো দেখুন   কম্পিউটার আয়তন বিষয়শ্রেণীর তালিকা   তথ্যসূত্র    বহিঃসংযোগ  Four types of Computers   Types of Computer
গ্রেনাডা কমনওয়েলথ অভ নেশনসের একটি স্বাধীন রাষ্ট্র। ব্রিটেনের রাজা বা রানী এখানকারও রাজা বা রানী এবং রাষ্ট্রপ্রধান। একজন গভর্নর জেনারেল রানীর প্রতিনিধিত্ব করেন। গ্রেনাডা ১৯৭৩ সালে সংসদীয় ব্যবস্থা ও লিখিত সংবিধান গ্রহণ করে। ১৯৭৯ সালে একটি কু-এর পর সংবিধানটি স্থগিত করা হয় এবং সংসদ ভেঙে দেওয়া হয়। ১৯৮৩ সালে আরেকটি কু হয় এবং মার্কিন যুক্তরাষ্ট্র সেনাবাহিনী দেশটিতে হস্তক্ষেপ করে। একটী অন্তর্বর্তীকালীন উপদেষ্টা কাউন্সিল গঠন করা হয়। ১৯৮৪ সালের ডিসেম্বরে সংবিধান ও সংসদীয় সরকার পুনঃপ্রতিষ্ঠা করা হয়।  গ্রেনাডার আইনসভা দ্বিকাক্ষিক। ১৫ সদস্য বিশিষ্ট জনগণের ভোটে নির্বাচিত হাউজ অভ রেপ্রেজেন্টেটিভ্‌স এবং ১৩ সদস্যবিশিষ্ট সেনেট। হাউজ অভ রেপ্রেজেন্টেটিভস-এর সরকারি দলের নেতা গভর্নর জেনারেল কর্তৃক প্রধানমন্ত্রী নির্বাচিত হন। প্রধানমন্ত্রীর পরামর্শে গভর্নর জেনারেল মন্ত্রিসভা নির্বাচন করেন। গ্রেনাডার প্রধান রাজনৈতিক দলগুলি হল রক্ষণশীল নিউ ন্যাশনাল পার্টি, উদারপন্থী ন্যাশনাল ডেমোক্র‌্যাটিক কংগ্রেস, এবং ডানপন্থী গ্রেনাডা ইউনাইটেড লেবার পার্টি।  বিষয়শ্রেণী:দেশ অনুযায়ী রাজনীতি বিষয়শ্রেণী:গ্রেনাডা বিষয়শ্রেণী:উত্তর আমেরিকার রাজনীতি
ইমানুয়েল কান্ট (জার্মান Immanuel Kant ইমানুয়েল্‌ কান্ট্‌, জন্ম এপ্রিল ২২, ১৭২৪ - মৃত্যু ফেব্রুয়ারি ১২, ১৮০৪) অষ্টাদশ শতকের একজন বিখ্যাত প্রাশিয়ান জার্মান দার্শনিক।  কান্টের জন্ম পূর্ব প্রাশিয়ার কোনিগ্সবার্গে, যা বর্তমানে রাশিয়ার অন্তর্গত ও কালিনিনগ্রাদ নামে পরিচিত। কান্টকে আধুনিক ইউরোপের অন্যতম প্রভাবশালী চিন্তাবিদ হিসাবে গণ্য করা হয়, এবং ইউরোপের Age of Enlightenment বা আলোকিত যুগের শেষ গুরুত্বপূর্ণ দার্শনিক বলে অভিহিত করা হয়। তিনি তার "Critique of Pure Reason" (1781) বইটির জন্য স্বনামধন্য।   জীবনী  কান্ট জন্মগ্রহণ করেছিলেন এক নিম্ন মধ্যবিত্ত পরিবারে। তার বাবা ছিলেন ঘোড়ার জিনের ব্যবসায়ী। বাবার নয় ছেলেমেয়ের মধ্যে কান্ট ছিলেন চতুর্থ । তার পরিবার ছিল প্রটেস্টান্ট খ্রিস্টান ধর্মমতের পাইটিস্ট শাখার অনুসারী।   শৈশব ও কিশোরজীবন  কান্ট প্রথমে একটি পাইটিস্ট স্কুলে লেখাপড়া করেন। তিনি ১৩ বছর বয়সে মাকে হারান। ২১ বছর বয়সে বাবাকে হারান। স্কুলজীবনে কান্ট নিয়মানুবর্তিতা, সময়নিষ্ঠা, মিতব্যয়িতা ও কঠোর পরিশ্রমের অভ্যাস গড়ে তোলেন। স্কুলে অধ্যয়নরত অবস্থায় কান্ট ল্যাটিন ভাষায় তার দখলদারিত্ব দেখিয়ে সবাইকে বিস্মিত করে তোলেন। ওখান থেকে পরে ১৭৪০ খ্রিষ্টাব্দে ১৬ বছর বয়সে তিনি কোনিগ্সবার্গ বিশ্ববিদ্যালয়ের ধর্মতত্ত্ব বিভাগে ভর্তি হন। কিন্তু শীঘ্রই তিনি গণিতশাস্ত্র ও পদার্থবিজ্ঞানে আকৃষ্ট হয়ে ওঠেন। ল্যাটিন ও গ্রিক ভাষায় দখল নেয়া সহ গণিত, ভূগোল ও পদার্থবিদ্যায় ব্যাপক বিদ্যা অর্জন করেন। ১৭৪৬ সালে তার বাবা মারা যাওয়ার পর তাকে বিশ্ববিদ্যালয় ছাড়তে হয়। এর পর তিনি প্রায় ১০ বছর এক ধনী পরিবারে গৃহশিক্ষকতা করেন। এ সময় তিনি "যুক্তিবাদ" ও "প্রয়োগবাদ" এর মধ্যকার বিভিন্ন বৈজ্ঞানিক প্রশ্ন নিয়ে কিছু লেখা প্রকাশ করেন।   প্রাথমিক গবেষণা ও অধ্যাপনা  ১৭৫৫ সালে কান্ট বিশ্ববিদ্যালয়ে ফিরে আসেন এবং ওই একই বছরে তার পিএইচডি ডিগ্রি অর্জন করেন। পরবর্তী ১৫ বছর তিনি সেখানকার প্রভাষক হিসেবে থাকা অবস্থায় দর্শনশাস্ত্রের উপর তার বিখ্যাত কিছু কাজ সম্পন্ন করেন। তিনি ১৭৭০ সালে কোনিগ্সবার্গ বিশ্ববিদ্যালয়ের অধ্যাপক হিসেবে অধিবিদ্যা ও যুক্তিবিদ্যার উপর অধ্যাপনা শুরু করেন। ১৭৮১ সালে কান্ট তার Critique of Pure Reason নামক গ্রন্থটি প্রকাশ করেন যা কিনা পশ্চিমা দর্শনশাস্ত্রের অন্যতম সেরা গ্রন্থ। এটিতে তিনি কারণ ও অভিজ্ঞতাসমূহ কীভাবে আমাদের চিন্তা ও বোধশক্তির সাথে সম্পর্কযুক্ত সে বিষয়টি ব্যাখ্যা করেন।   তথ্যসূত্র     বিষয়শ্রেণী:জার্মান দার্শনিক বিষয়শ্রেণী:আলোকিত যুগ বিষয়শ্রেণী:১৭২৪-এ জন্ম বিষয়শ্রেণী:১৮০৪-এ মৃত্যু বিষয়শ্রেণী:১৮শ শতাব্দীর দার্শনিক বিষয়শ্রেণী:শিক্ষার দার্শনিক বিষয়শ্রেণী:ভাববাদী বিষয়শ্রেণী:জার্মান লুথারান বিষয়শ্রেণী:জার্মান রাজনৈতিক দার্শনিক বিষয়শ্রেণী:১৮শ শতাব্দীর প্রাবন্ধিক বিষয়শ্রেণী:১৮শ শতাব্দীর জার্মান দার্শনিক বিষয়শ্রেণী:১৮শ শতাব্দীর জার্মান লেখক বিষয়শ্রেণী:১৯শ শতাব্দীর প্রাবন্ধিক বিষয়শ্রেণী:১৯শ শতাব্দীর জার্মান দার্শনিক বিষয়শ্রেণী:১৯শ শতাব্দীর জার্মান লেখক বিষয়শ্রেণী:১৯শ শতাব্দীর প্রুসীয় ব্যক্তি বিষয়শ্রেণী:কান্টবাদ বিষয়শ্রেণী:যুক্তিবিজ্ঞানী বিষয়শ্রেণী:প্রাকৃতিক দার্শনিক বিষয়শ্রেণী:সংস্কৃতির দার্শনিক বিষয়শ্রেণী:ইতিহাসের দার্শনিক বিষয়শ্রেণী:সাহিত্যের দার্শনিক বিষয়শ্রেণী:ধর্মের দার্শনিক বিষয়শ্রেণী:বিজ্ঞানের দার্শনিক বিষয়শ্রেণী:সামাজিক বিজ্ঞানের দার্শনিক বিষয়শ্রেণী:যুদ্ধের দার্শনিক বিষয়শ্রেণী:সামাজিক দার্শনিক বিষয়শ্রেণী:পাশ্চাত্য সভ্যতার তাত্ত্বিক
অধ্যাপক জিতেন্দ্রমোহন সেন (২৫ এপ্রিল, ১৮৯–৩০ আগস্ট, ১৯৫৬) ছিলেন একজন বিশিষ্ট ভারতীয় শিক্ষাব্রতী। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ২৪৫,   জন্ম ও শিক্ষা জীবন জিতেন্দ্রমোহন সেনের জন্ম ১৮৯২ খ্রিস্টাব্দের ২৫ এপ্রিল  ব্রিটিশ ভারতের অধুনা  বাংলাদেশের তৎকালীন ঢাকা জেলার মানিকগঞ্জে। পিতা জ্ঞানেন্দ্রমোহন সেন। জিতেন্দ্রমোহনের বিদ্যালয়ের পাঠ কলকাতার সিটি কলেজিয়েট স্কুলে। কলকাতা বিশ্ববিদ্যালয়ের  বিজ্ঞানে স্নাতক হন প্রেসিডেন্সি কলেজ থেকে। কিছুদিন কলকাতার কেশব অ্যাকাডেমিতে প্রধান শিক্ষকের কাজ করেন। ১৯১৯ খ্রিস্টাব্দে উচ্চ শিক্ষার্থে লন্ডন যান। ১৯২২ খ্রিস্টাব্দে সেখানকার লিডস বিশ্ববিদ্যালয় থেকে এডুকেশনে এম.এড ডিগ্রি লাভ করেন।   কর্মজীবন ১৯২২ খ্রিস্টাব্দে দেশে ফেরার পর কলকাতার ডেভিড হেয়ার ট্রেনিং কলেজে প্রথমে অধ্যাপক ও পরে অধ্যক্ষপদে প্রতিষ্ঠিত হন। এই সময়ে তিনি  গঙ্গাচরণ দাশগুপ্তর সঙ্গে যৌথভাবে মানব মনের মনস্বিতা নির্ণয়ের জন্য রচনা করেন মনস্বিতা মাপ শীর্ষক একটি গ্রন্থ। বাংলা ভাষায় মনোমান-বিজ্ঞানের প্রথম বই এটি। ১৯৩১ খ্রিস্টাব্দে বৃত্তি লাভ করে মার্কিন যুক্তরাষ্ট্রে যান এবং সেখানকার প্রাথমিক শিক্ষাপদ্ধতি পরিদর্শন করে আসেন এবং এডুকেশনের উপর পড়াশোনা ও গবেষণার কাজ করেন। বাংলা ও ইংরাজীতে শিক্ষা ও শিক্ষাপদ্ধতির উপর গ্রন্থ রচনা  করেন। কিছুদিন তিনি শিক্ষা বিভাগের দায়িত্বশীল (সহকারী অধিকর্তা) পদে ছিলেন। এরপর ১৯৩৮ খ্রিস্টাব্দে কৃষ্ণনগর কলেজের অধ্যক্ষের পদে নিযুক্ত হন। ১৯৪৯ খ্রিস্টাব্দ হতে ছয় বৎসর তিনি  কলকাতা বিশ্ববিদ্যালয়ের স্নাতকোত্তর শিক্ষণশিক্ষা বিভাগে এবং ১৯৫৬ খ্রিস্টাব্দে  ইন্ডিয়ান স্ট্যাটিস্টিক্যাল ইনস্টিটিউটে মনস্তত্ত্ব বিভাগে কাজ করেন।  অন্যান্য অবদান  ১৯৩১-৩২ খ্রিস্টাব্দে তিনি 'ওয়ার্ল্ড অ্যাসোসিয়েশন অফ অ্যাডাল্ট এডুকেশন' সদস্য ছিলেন।   বিশ্বভারতী বিশ্ববিদ্যালয়ের আজীবন সদস্য ছিলেন।   ভারতীয় জাতীয় বিজ্ঞান একাডেমীর সদস্য হন এবং ১৯৪৮ খ্রিস্টাব্দ হতে ১৯৫৩ খ্রিস্টাব্দ পর্যন্ত সময়ে তিনি সংস্থার 'ইন্ডিয়ান জার্নাল অফ সাইকোলজি' সহ অন্যান্য প্রকাশনার সম্পাদনা করেন।   রচিত গ্রন্থ—  মেজারমেন্ট অফ ইন্টেলিজেন্স (১৯৩৬), শ্রী গৌরাঙ্গ প্রেস   হিস্ট্রি অফ এলিমেন্টারি এডুকেশন ইন ইন্ডিয়া (১৯৩৩), মিশিগান বিশ্ববিদ্যালয়  মনস্বিতার মাপ (১৯২৪) শ্রী নরসিং প্রেস (গঙ্গাচরণ দাশগুপ্তর সঙ্গে যৌথভাবে)  সম্মাননা অধ্যাপক জিতেন্দ্রমোহন সেন ১৯৩৬ খ্রিস্টাব্দে ইন্দোরে অনুষ্ঠিত  ভারতীয় বিজ্ঞান কংগ্রেসের তেইশতম অধিবেশনে মনস্তত্ত্ব বিভাগের সভাপতি ছিলেন।  সভাপতির ভাষণে তিনি  Measurement of Inteligence তথা মনস্বিতার মাপের উপর বক্তব্য রাখেন। তিনি ১৯৫০-৫৪ খ্রিস্টাব্দে কলকাতার  এশিয়াটিক সোসাইটির সাধারণ সম্পাদকের সাম্মানিক পদে ছিলেন। ১৯৫৬ খ্রিস্টাব্দে তিনি ভারতীয় জাতীয় বিজ্ঞান একাডেমীর ফেলো নির্বাচিত হন। এছাড়াও তিনি ১৯৪৯ খ্রিস্টাব্দ হতে আমৃত্যু কলকাতার কেশব অ্যাকাডেমির সাম্মানিক সম্পাদক ছিলেন।   অধ্যাপক জিতেন্দ্রমোহন সেন কলকাতার ১ নম্বর গিরিশ বিদ্যারত্ন লেনের পৈতৃক বাড়ি কলকাতা বিশ্ববিদ্যালয়ের বিজ্ঞানমন্দির নির্মাণের জন্য দান করে যান।   ১৯৫৬ খ্রিস্টাব্দের ৩০ শে আগস্ট শিক্ষাব্রতী জিতেন্দ্রমোহন সেন কলকাতায় প্রয়াত হন।  তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৫৬-এ মৃত্যু বিষয়শ্রেণী:মানিকগঞ্জ জেলার ব্যক্তি বিষয়শ্রেণী:ঢাকা জেলার ব্যক্তি বিষয়শ্রেণী:বাঙালি শিক্ষাবিদ বিষয়শ্রেণী:ভারতীয় শিক্ষাবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
পাতা কপি (/keɪl/) বা পাতা বাঁধাকপি বা কেইল হলো বাঁধাকপির একটি নির্দিষ্ট জাত (ব্রাসিকা অলেরাসিয়া) যা তাদের ভোজ্য পাতার জন্য চাষ করা হয়, যদিও কিছুসংখ্যক শোভা বর্ধক হিসাবে ব্যবহৃত হয়। পাতা কপির গাছে সবুজ বা বেগুনি রঙের পাতা থাকে এবং কেন্দ্রীয় পাতাগুলি মাথা তৈরি করে না (যেমন বাঁধাকপির মাথা থাকে)। পাতা কপিকে ব্রাসিকা অলেরাসিয়ার অনেক পোষা জাতের চেয়ে বন্য বাঁধাকপির কাছাকাছি জাতের বলে মনে করা হয়।    ব্যুৎপত্তি  পাতা কপি বা ক্যালে নামটি বিভিন্ন বাঁধাকপির জন্য খ্যাত উত্তরের মধ্য ইংরেজি ক্যাল (স্কট কাইল তুলনা করুন) থেকে উৎপন্ন। মূল উৎস হলো ল্যাটিন কুলিস 'বাঁধাকপি'।   ইতিহাস  alt=|বাম|থাম্ব| শিশুরা একটি পরিবারিক সবজি বাগান থেকে লাল রাশিয়ান পাতা কপি সংগ্রহ করছে   চাষ    জাত  থাম্ব|সাদা এবং ল্যাভেন্ডারে শোভাময় পতা কপি   শোভাবর্ধক পাতা কপি    পুষ্টি মান   কাঁচা পাতা কপিতে আছে ৮৪% পানি, ৯% শর্করা, ৪% প্রোটিন এবং ১% স্নেহ পদার্থ (টেবিল)। প্রতি ১০০ গ্রাম কাঁচা পাতা কপিতে আছে ৪৯ ক্যালরি এবং প্রচুর পরিমাণে ভিটামিন কে যা একজন মানুষের দৈনিক চাহিদার (ডিভি) প্রায় ৩.৭ গুন পরিমাণ (টেবিল)। এটি ভিটামিন এ, ভিটামিন সি, ভিটামিন বি৬, ফোলেট এবং ম্যাঙ্গানিজের একটি সমৃদ্ধ উৎস (দৈনিক চাহিদার ২০% বা তার বেশি পরিমাণ) (টেবিল "পাতা কপি, কাঁচা" দেখুন)। পাতা কপি থায়ামিন, রিবোফ্ল্যাভিন, পেন্টোথেনিক অ্যাসিড, ভিটামিন ই এবং আয়রন, ক্যালসিয়াম, পটাশিয়াম এবং ফসফরাস সহ বেশ কয়েকটি খাদ্যের অত্যাবশ্যকীয় খনিজ উপাদানের একটি ভাল উৎস (১০–১৯% ডিভি) (টেবিল "পাতা কপি, কাঁচা")। কাঁচা পাতা কপি ফুটানো হলে বেশিরভাগ পুষ্টি হ্রাস পায়, তখনও ভিটামিন এ, সি এবং কে এবং ম্যাঙ্গানিজের পরিমাণ যথেষ্ট থাকে (টেবিল দেখুন "পাতা কপি, রান্না করা”)।  ফাইটোকেমিক্যাল  পাতা কপি ক্যারোটিন, লুটেইন এবং জেক্সানথিন এর ভাল উৎস (টেবিল)। ব্রোকলি এবং অন্যান্য ক্রুসিফেরাস শাকসব্জীগুলির মতো পাতা কপিতেও গ্লুকোসিনোলেট মিশ্রণ রয়েছে, যেমন গ্লুকোরাফেনিন, যা সালফোরাফিন গঠনে অবদান রাখে, প্রাথমিক গবেষণায় দেখা গেছে মানব স্বাস্থ্যের উপর এর কার্যকর প্রভাব আছে। সিদ্ধ পাতা কপিতে গ্লুকোসিনেট যৌগের পরিমাণ কমে যায়, যেখানে ভাপে, মাইক্রোওয়েভে রাঁধা বা ফেটান ভাজা হলে উল্লেখযোগ্য ক্ষতি হয় না। পাতা কপিতে অক্সালিক অ্যাসিড বেশি থাকে, তবে রান্না করা হলে এর পরিমাণ হ্রাস পায়। পাতা কপিতে ফেরিউলিক অ্যাসিডের মতো উচ্চ মাত্রার পলিফেনল থাকে তবে পরিবেশগত এবং জেনেটিক কারণের কারণে এর পরমান পরিবর্তিত হয়।  রন্ধনসম্পর্কীয় ব্যবহার    হালকা নাস্তা হিসাবে  আলুর চিপসের বিকল্প হিসাবে স্বাদযুক্ত "ক্যালে চিপস" তৈরি হয়েছে।   আঞ্চলিক ব্যবহার    ইউরোপ    সাহিত্যে    গ্যালারি    আরও দেখুন    বোভেনের কালে   ক্র্যাম্ব মেরিটিম - সমুদ্র কালে   পাতায় শাকসবজি   Kalettes   বাঁধাকপি   তথ্যসূত্র    বহিঃসংযোগ    ম্যারো-স্টেম কেল  - ভবিষ্যতের ডেটাবেসের জন্য গাছপালা   ব্রাসিকা ওলেরেসায় প্রোটিএবেস (পাতার বাঁধাকপি)  বিষয়শ্রেণী:শাক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৫:৩৩, ৬ জুলাই ২০২৩ (ইউটিসি) হারুয়ালছড়ি উচ্চ বিদ্যালয়   – (অপসারণের প্রস্তাবনা দেখুনলগ দেখুন) () অনেকটা ফাকা নিবন্ধ, অগুরুত্বপূর্ণ তথ্য! অনুল্লেখযোগ্য মাধ্যমিক বিদ্যালয়। Deloar Akram (আলাপ • অবদান • লগ) ০৪:১৪, ২৭ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।